ਕੇ. ਜੀ. ਸੰਕਰ ਪਿੱਲੇ
ਕੇ ਜੀ ਸੰਕਰ ਪਿੱਲੇ (ਜਨਮ 1948) ਇੱਕ ਭਾਰਤੀ ਕਵੀ ਹੈ। ਉਹ 1970 ਦੇ ਦਹਾਕੇ ਵਿੱਚ "ਬੰਗਾਲ" ਕਵਿਤਾ ਦੇ ਪ੍ਰਕਾਸ਼ਨ ਨਾਲ ਮਸ਼ਹੂਰ ਹੋਇਆ ਸੀ ਅਤੇ ਹੁਣ ਕੇਰਲ ਦੇ ਸਭ ਤੋਂ ਪ੍ਰਸਿੱਧ ਆਧੁਨਿਕਵਾਦੀ ਕਵੀਆਂ ਵਿੱਚੋਂ ਇੱਕ ਹੈ। ਉਸਨੇ 1998 ਅਤੇ 2002 ਵਿੱਚ ਕ੍ਰਮਵਾਰ ਰਾਜ ਅਤੇ ਕੇਂਦਰੀ ਸਾਹਿਤ ਅਕਾਦਮੀ ਅਵਾਰਡਾਂ ਪ੍ਰਾਪਤ ਕੀਤੇ। ਮਲਿਆਲਮ ਵਿੱਚ ਉਸ ਦੀਆਂ ਲਿਖਤਾਂ ਦਾ ਕਈ ਭਾਰਤੀ ਭਾਸ਼ਾਵਾਂ, ਨਾਲ ਹੀ ਚੀਨੀ, ਫ੍ਰੈਂਚ, ਜਰਮਨ, ਅੰਗਰੇਜ਼ੀ ਅਤੇ ਸਿੰਹਲਾ ਵਿੱਚ ਅਨੁਵਾਦ ਕੀਤਾ ਜਾ ਚੁੱਕਾ ਹੈ। ਉਹ ਸਾਹਿਤ ਦਾ ਅਧਿਆਪਕ ਰਿਹਾ ਹੈ। ਉਸ ਨੇ 1971 ਵਿੱਚ ਲੈਕਚਰਾਰ ਵਜੋਂ ਆਪਣਾ ਕੈਰੀਅਰ ਸ਼ੁਰੂ ਕੀਤਾ ਸੀ ਅਤੇ ਮਹਾਰਾਜਾ ਕਾਲਜ, ਏਰਨਾਕੁਲਮ ਦੇ ਪ੍ਰਿੰਸੀਪਲ ਦੇ ਅਹੁਦੇ ਤੋਂ 2002 ਵਿੱਚ ਸੇਵਾਮੁਕਤ ਹੋਇਆ ਸੀ। ਉਹ ਇੱਕ ਨਿਪੁੰਨ ਅਨੁਵਾਦਕ ਵੀ ਹੈ, ਅਤੇ ਵਿਸ਼ਵ ਦੇ ਵੱਖ-ਵੱਖ ਹਿੱਸਿਆਂ ਤੋਂ ਕਵਿਤਾ ਦੇ ਮਲਿਆਲਮ ਵਿੱਚ ਅਨੁਵਾਦ ਵਿੱਚ ਪ੍ਰਕਾਸ਼ਤ ਕਰਦਾ ਰਹਿੰਦਾ ਹੈ। ਉਹ ਕਈ ਮਹੱਤਵਪੂਰਨ ਸਾਹਿਤਕ ਰਸਾਲਿਆਂ, ਜਿਵੇਂ ਕਿ ਪ੍ਰਸਕਤੀ ਅਤੇ ਸਮਕਾਲੀਨਾਕਵਿਤਾ ਦਾ ਸੰਪਾਦਕ ਵੀ ਰਿਹਾ ਹੈ। ਉਸਨੇ ਥੀਏਟਰ ਦੇ ਵੱਖ ਵੱਖ ਪਹਿਲੂਆਂ ਤੇ ਲੇਖਾਂ ਦਾ ਇੱਕ ਸੰਗ੍ਰਹਿ ਵੀ ਪ੍ਰਕਾਸ਼ਤ ਕੀਤਾ ਹੈ, ਜਿਸਦਾ ਸਿਰਲੇਖ ਹੈ ਸੰਵਿਧਾਯਕ ਸੰਕਲਪਮ। ਕੇਰਲਾ ਵਿੱਚ ਮਨੁੱਖੀ ਅਧਿਕਾਰਾਂ ਅਤੇ ਨਾਗਰਿਕ ਅਧਿਕਾਰ ਅੰਦੋਲਨਾਂ ਨਾਲ ਨੇੜਿਓਂ ਜੁੜਿਆ ਹੋਇਆ ਪਿੱਲੇ ਮਨੁੱਖੀ ਅਧਿਕਾਰ ਸੰਗਠਨ ਜਨੇਨੀਤੀ ਦਾ ਚੇਅਰਪਰਸਨ ਰਿਹਾ ਹੈ।